Lepus timidus

Kelinci Gunung dalam (Tulisan Jawi: کلينچي ݢونوڠ) (Lepus timidus) ialah sejenis arnab liar yang amat tersuai dengan habitat kutub dan pergunungan. Ia bertaburan dari rantau Fennoscandia hingga Siberia timur; selain itu terdapat populasi yang terpencil di Alps, Ireland, Poland, United Kingdom dan Hokkaidō. Ia juga dibawa masuk ke Shetland dan Kepulauan Faroe. Kelinci Gunung mencapai kepanjangan  dan jisim ; yang betina lebih berat sedikit berbanding yang jantan.

Pada musim panas, hampir semua populasi Kelinci Gunung bertukar warna bulunya menjadi keperangan. Ketika bersedia untuk musim sejuk, kebanyakan populasi bersalin bulu menjadi putih. Ekornya kekal putih sepanjang tahun, maka di sinilah bezanya Arnab Gunung dengan Kelinci Perang yang ekornya hitam pada sisi atasnya. Subspesies Lepus timidus hibernicus (Kelinci Gunung Ireland) kekal berwarna perang sepanjang tahun dan jarang tumbuh bulu putih; selain itu, ekornya juga berwarna gelap atau kelabu pada luarannya, padahal populasi yang lain pula kekal putih pada bahagian berkenaan. Warna ekor ini bersama saiznya yang besar (berbanding populasi arnab yang lain) serta rona keperangan yang diperlihatkan oleh kelinci Ireland ini boleh menyebabkan ia disalah sangka sebagai Arnab Perang (Lepus europaeus).

Rujukan

Pautan luar 

 Irish Hare Initiative

Lepus
Mamalia di Eropah
Fauna di Ireland
Mamalia di Asia
Haiwan daratan Artik
Mamalia di United Kingdom
Fauna di Kepulauan Faroe
Fauna di Sweden
Fauna di Norway
Fauna di Finland
Fauna di Rusia
Fauna di Kazakhstan
Fauna di Estonia
Fauna di Lithuania
Fauna di Latvia
Fauna di Poland
Fauna di Belarus
Fauna di Ukraine
Fauna di Slovenia
Fauna di Itali
Mamalia di Austria
Fauna di Liechtenstein
Mamalia di Switzerland
Fauna di Perancis
Fauna di Jerman